
PËR KOMPENSIMIN E ISH- PRONARËVE TË TOKËS BUJQËSORE, JOBUJQËSORE DHE TË TROJEVE TË ZËNA, ME TROJE NË ZONAT TURISTIKE DHE NË QENDRAT E BANUARA

Në mbështetje të nenit 28, pika 19 të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave, 

D E K R E T O J:

Neni 1

Të kompensohen me troje në zonat turistike dhe në qendrat e banuara ish-pronarët e tokës bujqësore, jobujqësore dhe trojeve të zëna.

Neni 2

Në ligjin nr.7698, datë 15.4.1993 “Për kthimin dhe kompensimin e pronave ish-pronarëve” me ndryshimet përkatëse, shtohet neni 4/1 me këtë përmbajtje:
“U njihet e drejta e pronësisë dhe u kthehet ish-pronarëve ose trashëgimtarëve të tyre, pronat në formën e tokës bujqësore dhe jobujqësore, që nuk janë trajtuar nga ligji nr.7501, datë 19.7.1991 “Për tokën”, kur këto prona tjetërsohen në truall në rastin e miratimit të vijave të reja kufizuese të qendrave të banuara dhe kur ish-pronarët ose trashëgimtarët e tyre nuk janë kompensuar.”

Neni 3

Në ligjin nr.7917, datë 13.4.1995 “Për kullotat dhe livadhet”, në nenin 4 shtohet paragrafi i dytë me këtë përmbajtje:
“Në rastet kur kullotat dhe livadhet që ndodhen brenda vijave kufizuese të zonave me interes zhvillimin e tyrizmit, zihen me studime urbanistike të posaçme, zonimi i të cilave të kryhet brenda datës 31.12.1995 dhe të miratohet nga KRTSH dhe Këshilli i Ministrave, ish-pronarët ose trashëgimtarët e tyre brenda këtyre zonave do të trajtohen në bazë të ligjit nr.7698, datë 15.4.1993 “Për kthimin dhe kompensimin e pronave ish-pronarëve” me ndryshimet përkatëse.”

Neni 4

Në ligjin nr.7699, datë 21.4.1993 “Për kompensimin në vlerë të ish-pronarëve të tokave bujqësore” me ndryshimet përkatëse, bëhen këto ndryshime:
1. Titulli i ligjit ndryshohet si vijon:
“Për kompensimin në vlerë ose me troje të ish-pronarëve të tokës bujqësore”.
2. Në nenet 3, 4, 5 dhe 8 (pika 1), pas fjalëve “Kompensim në vlerë”shtohen fjalët “ose kompensim në natyrë me troje”.
3. Në nenin 8, në pikën 3, në paragrafin e dytë shtohet një fjali me këtë përmbajtje:
“Kurse sipërfaqja totale e tokës që atyre u kompensohet në natyrë me troje, do të jetë sipas pikës 1 të këtij neni.”

Neni 5


Për realizimin sa më shpejt të kompensimit me troje ngarkohet Këshilli i Ministrave që brenda datës 15 nëntor 1995 të nxjerrë aktet nënligjore.

Neni 6

Ky dekret hyn në fuqi menjëherë.

